अटलांटिस ने कक्षा में पूरा किया पहला दिन  
अपनी आखिरी उड़ान पर निकले अंतरिक्ष-यान अटलांटिस ने कक्षा में पहला दिन इस कदर गुजारा कि लगा नहीं कि यह यान सेवानिवृत्ति को तैयार है।
अपनी आखिरी उड़ान पर निकले अंतरिक्ष-यान अटलांटिस ने कक्षा में पहला दिन इस कदर गुजारा कि लगा नहीं कि यह यान सेवानिवृत्ति को तैयार है। उम्रदराज अंतरिक्ष यान ने अपना पूरा दिन बिना किसी गड़बड़ी के बिताया।  नासा के अधिकारियों ने बताया कि अटलांटिस पर सवार चार लोगों के छोटे से दल ने शनिवार को दोपहर के भोजन तक काम किया और अपना काम लगभग रिकॉर्ड समय में पूरा किया।  शुक्रवार के मध्याह्न भोजन के बाद अंतरिक्ष यात्रियों ने यान का मुआयना किया और अंतरराष्ट्रीय स्पेस स्टेशन के साथ उसे जोड़े जाने का प्रबंध किया। उड़ान निदेशक क्वातसी अलिबारूहो ने कहा कि किसी तरह की समस्या नहीं होने से वैज्ञानिकों के लिए अंतिम उड़ान और भी सुहानी हो गई है।